549.48 REGOLAMENTI LI JISTABBILIXXU IL-MAJJISTRAL, PARK TA’ NATURA USTORJA L-AVVIŻ LEGALI 251 tal-2007, kif emendat bl-Avviż Legali 224 tal-2009. L-AVVIŻ LEGALI 251 tal-2007, kif emendat bl-Avviż Legali 224 tal-2009. 1. Titolu. It-titolu ta’ dawn ir-regolamenti hu Regolamenti li jistabbilixxu Il-Majjistral, Park ta’ Natura u Storja. 2. Tifsir. Kap. 549. Sakemm ir-rabta tal-kliem ma teħtieġx xort’oħra, il-kliem u espressjonijiet f’dawn ir-regolamenti, għandu jkollhom l-istess tifsira mogħtija lilhom bl-Att dwar il-Protezzjoni tal-Ambjent. 3. (1) Il-Ministru qiegħed b’dan jiddikjara ż-żona fil-Majjistral ta’ Malta, kif delineata fil-mappa tas-sit fl-Anness I ta’ dawn ir-regolamenti, bħala żona protetta u għal dan l-għan qed jiġi b’dan stabbilit park ta’ wirt naturali li għandu jinkorpora u jinkludi l-imsemmija żona protetta. (2) Il-Ministru jista’, b’avviż fil-Gazzetta, jestendi l-konfini ta’ l-imsemmi Park. 4. Isem tal-Park. Il-Park għandu jkun jismu ‘Il-Majjistral, Park ta’ Natura u Storja’. 5. Status tal-Park. Il-Park għandu jkun park nazzjonali u l-livellivarji ta’ protezzjoni fil-konfini tal-Park għandhom jiġu stabbiliti, minn żmien għal żmien, mill-awtorità kompetenti rilevanti. 6. Immaniġġjar tal-Park. Għandu jkun hemm struttura ta’ mmaniġġjar sabiex jiġi mmaniġġjat il-Park, li tkun komposta minn bord ta’ mmaniġġjar u mill-organizazzjonijiet li jkunu qed jimmaniġġjaw. 7. Stabbiliment tal-Bord. Huwa b’dawn ir-regolamenti stabbilit il-bord ta’ mmaniġġjar, hekk imsejjaħ "il-Bord ta’ l-Immaniġġjar ta’ Il-Majjistral, Park ta’ Natura u Storja", hawnhekk aktar ’l quddiem imsejjaħ "il-Bord". 8. Funzjonijiet tal-Bord. (1) Il-Bord għandu r-responsabilità biex jiżviluppa pjan għall-immaniġġjar tal-park, hawnhekk aktar ’l quddiem imsejjaħ "il-pjan ta’ l-immaniġġjar", liema pjan għandu jkun sottomess lill-awtorità kompetenti għall-approvazzjoni, kif ukoll jaġġorna u jirrevedi, b’mod regolari, l-imsemmi pjan ta’ l-immaniġġjar. (2) Il-Bord għandu jagħmel superviżjoni fuq l-implimentazzjoni tal-pjan ta’ l-immaniġġjar, li għandu jiġi implimentat mill-organizzazzjonijiet li jkunu qed jimmaniġġjaw. (3) Bla ħsara għad-disposizzjonijiet tas-sub regolamenti), il-Bord għandu jaġixxi bħala punt ta’ kuntatt bejn il-Gvern, il-partijiet ikkonċernati, u l-organizzazzjonijiet li jkunu qed jimmaniġġjaw sabiex jiġi implimentat il-pjan ta’ l-immaniġġjar. 9. Għamla tal-Bord. Emendat: A.L.224 ta’ l-2009. (1) Il-Bord għandu jkun magħmul minn mhux inqas minn ħames membri u mhux aktar minn tmien membri, li għandhom jiġu maħtura mill-Ministru, għall-perjodu ta’ ħames snin, liema perjodu jista’ jiġi mġedded għall-perjodi oħrajn, kif ġej: (a) President, (b) tliet membri li jirrappreżentaw lill-Gvern ta’ Malta, wara konsultazzjoni mad-Direttur Ġenerali tad-Dipartiment ta’ l-Artijiet u d-Direttur ta’ l-Ambjent; (ċ) tliet membri nnominati rispettivament minn kull għaqda mhux governattiva kif misjuba fl-Anness II ta’ dawn ir-regolamenti; u (d) membru li jirrappreżenta l-Kunsill Lokali tal-Mellieħa. (2) Il-Bord għandu jirregola l-proċedura tiegħu. (3) Il-President għandu jkollu l-vot deċiżiv. 10. Ħatra ta’ organizzazzjonijiet li jkunu qed jimmaniġġjaw. Emendat: A.L.224 ta’ l-2009. (1) Sabiex jiġi implimentat il-pjan ta’ l-immaniġġjar skond id-disposizzjonijiet tar-regolament 8(2), il-Ministru għandu jaħtar organizzazzjonijiet sabiex jimmaniġġjaw, minn żmien għal żmien, bi ftehim miktub bejn il-Ministru, jew ir-rappreżentant tiegħu, u l-awtorità kompetenti min-naħa waħda, u l-organizzazzjonijiet biex jimmaniġġjaw min-naħa l-oħra, għall-perjodi ta’ ħames snin, liema perjodi jistgħu jiġġeddu għall-perjodi oħrajn. (2) Id-drittijiet u l-funzjonijiet ta’ dawn l-organizzazzjonijiet li jkunu qed jimmaniġġjaw għandhom ikunu stabbiliti f’dawk l-imsemmija ftehim bil-miktub. (3) Il-Park Manager għandu jħares kull liġi, regolament jew ordni uffiċjali oħra li jingħata mill-bord li jimmaniġġa u m’għandu jagħmel ebda xogħlijiet jew iqabba d ebda persuna tagħmel xogħlijiet fil-Parkkemm-il darba l-bord li jimmaniġġa ma jkunx qabel tal-approvazzjoni tiegħu. (4) Il-Park Managerjista’ f’każijiet ta’ emerġenza jieħu kull azzjoni li tista’ tkun meħtieġa u jgħarraf lill-bord li jimmaniġġa minnufih bl-azzjonijiet tiegħu. 11. Bla ħsara għad-disposizzjonijiet tar-regolament 10, il-Ministru jew ir-rappreżentant tiegħu, jista’ jidħol fi ftehim ma’ kull organizzazzjoni mhux governattiva li taħdem fil-qasam tal-wirt naturali jew fl-immaniġġjar ta’ l-ambjent, sabiex twettaq ħidmiet speċifiċi fir-rigward ta’ Il-Majjistral, Park ta’ Natura u Storja.